ચંદનસિંહ અને મલખાને પોલીસ સમક્ષ જણાવ્યું હતું કે તેઓ રામોલ, વટવા વિસ્તારમાં આવેલા ગાર્ડનમાં બપોરના સમયે એકાંત પળો માણી રહેલાં કોલેજના પ્રેમી યુગલોના ફોટા મોબાઇલથી પાડતા હતા. ત્યારબાદ બન્ને જોડે જઇને તમારા ફોટોગ્રાફ્સ પાડ્યા છે તેને સોશિયલ મીડિયા પર વાઇરલ કરીને બદનામ કરી દઇશું તેવી ધમકી આપીને તેમની પાસેથી મોબાઇલ ફોનની લૂંટ કરતા હતા. જો કોઇ યુગલ મોબાઇલ ફોન આપવાનો ઇનકાર કરે તો તેમને ચપ્પુ બતાવીને મોબાઇલ ફોન લૂંટી લેતા હતા. પોલીસે બન્ને આરોપીની પૂછપરછ શરૂ કરીને વધુ ગુનાનો ભેદ ખોલવા માટે તજવીજ હાથ ધરી છે.